બેન્કો દ્વારા RBIને આપવામાં આવતી સર્વિસિસ ટેક્સેબલ ગણાશે કારણ કે આવી એક પણ સર્વિસને GSTના એક્ઝેમ્પ્શન લિસ્ટમાં રાખવામાં આવી નથી. જોકે, રેપો રેટ કે રિવર્સ રેપો રેટને GSTમાંથી બાકાત રાખવામાં આવ્યા છે."ઉદ્યોગજગત દ્વારા જે પ્રશ્નો અંગે સ્પષ્ટતા માંગવામાં આવી હતી તે અંગે સરકાર તરફથી આ ખૂબ જ સમાવેશક જવાબો અને ખુલાસા આપવામાં આવ્યા છે. GSTના સંદર્ભમાં ફાઇનાન્શિયલ સર્વિસિસ સેક્ટરને ખૂબ જ જટિલ ગણવામાં આવે છે ત્યારે આ સ્પષ્ટતાઓ ઘણી મહત્ત્વની છે." એમ PwCના ઈનડાયરેક્ટ ટેક્સ લીડર પ્રતીક જૈને જણાવ્યું હતું. સરકારે જણાવ્યું છે કે, બેન્કો મહિનાના અંતે ગ્રાહકોને કોન્સોલિડેટેડ સ્ટેટમેન્ટ અથવા ઈનવોઇસ ઇશ્યૂ કરી શકે છે, જેમાં વિવિધ ચાર્જની તમામ વિગતો જણાવવાની રહેશે.